### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har den 15. december 2021 og 22. juni 2022 besluttet at udvide den nuværende affaldsordning til også at omfatte henteordning af mad- og drikkekartoner, pap og farligt affald hos de kommunale virksomheder og institutioner samt private virksomheder på øerne per 2023. Henteordningen vil ikke gælde for øvrige private virksomheder i kommunen. På den baggrund fremlægges et forslag til tilrettet regulativ for erhvervsaffald til godkendelse.

## Indstillinger

Chefen for Vej, Ejendom og Affald indstiller, at forslag til ændring af regulativ for erhvervsaffald, gældende fra 1. januar 2023, i sin helhed godkendes og sendes i fire ugers offentlig høring.

## Behandling

Teknik- og Miljøudvalget.

## Sagsfremstilling

Kommunalbestyrelsen har på sit møde den 15. december 2021 besluttet at udvide den nuværende affaldsordning for hustandsindsamling af madaffald, restaffald, papir- og kartonaffald, metalaffald og plastaffald og tekstilaffald til også at omfatte genanvendeligt mad- og drikkekarton, papaffald og farligt affald.

Opfølgende har Kommunalbestyrelsen den 22. juni 2022 besluttet, at kommunen ikke længere vil tilbyde indsamling af husholdningslignende affald som henteordning hos private virksomheder. På samme møde blev det besluttet at give kommunale virksomheder og institutioner samt private virksomheder på Sejerø og [adresse] via [adresse] mulighed for at benytte den kommunale affaldsindsamling.

Affaldsordninger skal beskrives i et kommunalt regulativ. Det betyder, at det nuværende regulativ for erhvervsaffald skal tilpasses den ændrede ordning. I regulativet er beskrevet, hvem ordningen omfatter, brug og anvendelse samt anbringelse af beholdere.

Forslag til regulativ for erhvervsaffald er vedlagt som Bilag 1.

Væsentlige ændringer fra det gældende regulativ for erhvervsaffald til det nye forslag til regulativ er følgende:

* Tilbud om indsamling af mad-, papir-, pap-, metal-, plast-, mad- og drikkekartonaffald samt glas i kuber er til markedspris og ordningen er beskrevet i regulativets § 18 om kildesorteret genanvendeligt erhvervsaffald.
* Tilbud om indsamling af restaffald og af ikke-genanvendeligt farligt affald samt batterier og småt elektronik i pose på låg er mod betaling af et gebyr. Ordningerne er beskrevet i regulativets § 10 om husholdningslignende restaffald og § 12 om ikke-genanvendeligt farligt affald.
* Tilpasset tømningsfrekvens.
* Noah Dam er begrænset til at omfatte indsamling hos kommunale virksomheder og institutioner samt hos private virksomheder på Sejerø og [adresse].

Indsamlingsordning for tekstilaffald er under udarbejdelse, og forventes politisk behandlet i foråret 2023.

I løbet af efteråret vil der blive sendt orienteringsbrev til de private virksomheder, som i dag er tilmeldt den kommunale affaldsordning.

*Offentlig høring inden endelig vedtagelse*
Før en endelig vedtagelse og ikrafttræden skal regulativet i fire ugers offentlig høring. Høringen vil blive annonceret på kommunens hjemmeside. Eventuelle indkomne bemærkninger vil blive taget til efterretning og/eller indarbejdet i regulativet. Når høringen er gennemført, vil der blive lagt en sag om endelig vedtagelse op til Kommunalbestyrelsen.

## Økonomiske konsekvenser

Der er ingen økonomiske konsekvenser.